עליית מחירי הדלק: האם ראש הממשלה ימנע את ההתייקרות גם הפעם?
"העולם מדבר עלינו"
האם נתניהו ימנע את ההתייקרות? בפעמים הקודמות שמחיר הבנזין עמד לזנק לשיא של כל הזמנים, ראש הממשלה בנימין נתניהו ושר האוצר, יובל שטייניץ, התערבו ומנעו את ההתייקרות. אך האם גם הפעם, כשהלחץ הציבורי אינו כפי שהיה בקיץ שעבר, יתערבו השניים?
גורם בסביבתו של נתניהו הבהיר כי החלטות מהסוג הזה "מתקבלות תמיד ברגע האחרון". גם בפעמים הקודמות שנתניהו התערב הייתה אי ודאות לגבי החלטתו עד לרגע האחרון. בשיחות עם מקורביו הם עונים כי "כרגע זו ההחלטה" או ש"כל האפשרויות עדיין נבחנות".
מה השיקולים עבור נתניהו? קודם לכל הוא הזעם הציבורי על העלייה למרות שמקור ההתייקרות הוא בנסיבות הבינלאומיות והמשבר העולמי. מצד שני הגרעון הולך ומתרחב מה שלא מאפשר כרגע להוריד את ההכנסות על המסים. ההנחה היא שבין שתי העמדות האפשריות יהיה מירוץ צמוד עד להחלטת נתניהו במהלך סוף השבוע הקרוב.